ПРОТОКОЛ № 15
от заседанието на Комисия по правни въпроси 
на Висшия съдебен съвет, проведено на 14 април 2014 г.

Днес, 14 април 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА								
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 									НЕЗАБРАВКА СТОЕВА 
																
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от председателя на Административен съд гр. Кюстендил във връзка с решение на ВСС по протокол № 13/20.03.2014 г., с което е възложено на съдии, повишени в длъжност да довършат започнатите с тяхно участие наказателни дела;
- Писмо от председателя на Районен съд гр. Асеновград за изплащане на допълнително трудово възнаграждение, съгласно чл. 168, ал. 7 от ЗСВ във връзка с чл. 259, ал. 1 от КТ;
- Доклад от Галина Карагьозова – член на ВСС и ръководител проект „Подкрепа за ВСС, свързана с изграждането на капацитет и подобряване на ефективността на съдебната система” по Норвежкия финансов механизъм относно определяне на представители за участие в учебна визита, която ще се проведе в периода 12-13 май 2014 г. в Съвета на Европа, гр. Страсбург, Република Франция.

Д Н Е В Е Н   Р Е Д:

1. ОТНОСНО: Решение на Комисия „Бюджет и финанси” от 02.04.2014 г. относно проучване на нормативната уредба, която третира въпросите за изплащане  на порционни пари на магистратите във военните съдилища, за становище.
- Становище от Саша Харитонова – директор на дирекция „Правна” относно решение на Комисия „Бюджет и финанси” по протокол № 13/19.03.2014 г. във връзка с писмо на и.ф. председателя на Военен съд гр. Варна. /отложено от 31.03.2014 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. При освобождаване от военна служба военнослужещите имат право на еднократно парично обезщетение, на основание чл. 227, ал. 1 от ЗОВСРБ. Съгласно § 4 от ПЗР на ЗСВ /изм. ДВ, бр. 23/2011 г./ за военните съдии, военните прокурори и военните следователи се прилагат разпоредбите на Закона за отбраната и въоръжените сили на Република България. Обезщетенията по този закон са за сметка на бюджета на съдебната власт, на основание чл. 262, ал. 7 от същия.
1.2. Одобрява становището на Цветанка Тиганчева – главен експерт-юрисконсулт в дирекция „Правна”.
1.3. Решението да се изпрати на Комисия „Бюджет и финанси”.

2. ОТНОСНО: Отчет за дейността на Комисия по правни въпроси за 2013 г.
КОМИСИЯТА ПО ПРАВНИ ВЪПРОСИ
Р Е Ш И:
2.1. ОТЛАГА т. 2 за следващо заседание на комисията.

3. ОТНОСНО: Писмо от председатели на РС-Бургас, РС-Варна, РС-Добрич, РС-Плевен, РС- Ямбол и РС-Сливен във връзка с решение на КПВ по протокол № 8/17.02.2014 г., касаещо бюлетините за наложени административни наказания по чл. 78а от НК.

КОМИСИЯТА ПО ПРАВНИ ВЪПРОСИ
Р Е Ш И:

3.1. Изпраща писмото от председателите на РС-Бургас, РС-Варна, РС-Добрич, РС-Плевен, РС- Ямбол и РС-Сливен на Министъра на правосъдието за спешно тълкуване на разпоредбите на Наредба № 8 за функциите и организацията на дейността на Бюрата за съдимост и на Комисия за защита на личните данни за становище по поставените в писмото въпроси, с оглед бъдещата работа на органите на съдебната власт.

4. ОТНОСНО: Молба от Христо Петров Станчев – следовател в Следствен отдел в СГП, временно отстранен от длъжност „ръководител на IV-то ТСО на Столична следствена служба и Решение № 4688/07.04.2014 г. на ВАС по адм. дело № 1403/2014 г.

КОМИСИЯТА ПО ПРАВНИ ВЪПРОСИ
Р Е Ш И:

4.1. Висшият съдебен съвет се е произнесъл вече по искането за възстановяване и Върховният административен съд го е потвърдил с влязло в сила решение.
4.2. Решението да се изпрати на Комисията по предложенията и атестирането.

5. ОТНОСНО: Писмо от председателя на Районен съд гр. Благоевград във връзка с решение на КПВ по протокол № 10/10.03.2014 г. относно Правилата за командироване на съдии, прокурори и следователи.
Г-жа Незабравка Стоева – гласува „въздържал се”

КОМИСИЯТА ПО ПРАВНИ ВЪПРОСИ
Р Е Ш И:

5.1. Изпраща писмото от председателя на Районен съд гр. Благоевград на председателя на Окръжен съд гр. Благоевград за становище по поставените кадрови проблеми в Районен съд гр. Благоевград.

6. ОТНОСНО: Писмо от председателя на Военен съд гр. София относно внесена сума по изпълнителен лист по НОХД № 0123/2012 г. по описа на СВС.
КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение писмото от председателя на Военен съд гр. София за внесена сума по изпълнителен лист по НОХД № 0123/2012 г. по описа на СВС.

7. ОТНОСНО: Решение на Комисия „Бюджет и финанси” по протокол № 16/09.04.2014 г. относно Проект на Споразумение между ВСС и СИБАНК ЕАД във връзка с гражданско дело № 65/2014 г. на СГС.

КОМИСИЯТА ПО ПРАВНИ ВЪПРОСИ
Р Е Ш И:

7.1. Изпраща проекта на Споразумение между ВСС и СИБАНК ЕАД с направените забележки на СИБАНК ЕАД.

8. ОТНОСНО: Решение на Комисия „Съдебна администрация” по протокол № 21/07.04.2014 г. относно доклад от Красимира Василева – н-к отдел „ЮОДКВ” във връзка със становище на Управителния съвет на Националното сдружение на съдебните служители, касаещо с ПАС.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение доклада от Красимира Василева – н-к отдел „ЮОДКВ” във връзка със становище на Управителния съвет на Националното сдружение на съдебните служители, касаещо с ПАС, изпратен с решение на КСА по протокол № 21/07.04.2014 г.
9. ОТНОСНО: Решение на ВСС по протокол № 14/27.03.2014 г. относно одитен доклад на Сметната палата за извършен одит на изпълнението „Институционално изграждане и ефективност на инспекционната функция на ИВСС”.

КОМИСИЯТА ПО ПРАВНИ ВЪПРОСИ
Р Е Ш И:

9.1. До следващото заседание КПВ да направи предложения за законодателни промени.

10. ОТНОСНО: Решение на Комисия „Публична комуникация” по протокол № 13/07.04.2014 г. относно Анализ на медийните изяви на членовете на ВСС в периода януари-март 2014 г.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение Анализа на медийните изяви на членовете на ВСС в периода януари-март 2014 г.

ДОПЪЛНИТЕЛНИ ТОЧКИ:

11. ОТНОСНО: Писмо от председателя на Административен съд гр. Кюстендил във връзка с решение на ВСС по протокол № 13/20.03.2014 г., с което е възложено на съдии, повишени в длъжност да довършат започнатите с тяхно участие наказателни дела.

КОМИСИЯТА ПО ПРАВНИ ВЪПРОСИ
Р Е Ш И:

11.1. Решението на Висшия съдебен съвет се отнася до случаите, в които е приложима хипотезата на командироване и същото е възможно при общите съдилища.
11.2. Решението да се изпрати на председателя на Административен съд гр. Кюстендил.

12. ОТНОСНО: Писмо от председателя на Районен съд гр. Асеновград за изплащане на допълнително трудово възнаграждение, съгласно чл. 168, ал. 7 от ЗСВ във връзка с чл. 259, ал. 1 от КТ;

КОМИСИЯТА ПО ПРАВНИ ВЪПРОСИ
Р Е Ш И:

12.1. Изпраща писмото от председателя на Районен съд гр. Асеновград на Комисия „Бюджет и финанси”, по компетентност.

13. ОТНОСНО: Доклад от Галина Карагьозова – член на ВСС и ръководител проект „Подкрепа за ВСС, свързана с изграждането на капацитет и подобряване на ефективността на съдебната система” по Норвежкия финансов механизъм относно определяне на представители за участие в учебна визита, която ще се проведе в периода 12-13 май 2014 г. в Съвета на Европа, гр. Страсбург, Република Франция.

КОМИСИЯТА ПО ПРАВНИ ВЪПРОСИ
Р Е Ш И:

13.1. ОПРЕДЕЛЯ участие в учебна визита, която ще се проведе в периода 12-13 май 2014 г. в Съвета на Европа, гр. Страсбург, Република Франция членовете на КПВ – Юлиана Колева, Каролина Неделчева и Юлия Ковачева. 

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор дирекция “Правна”:
    			           С. Харитонова

Сътрудник на КПВ:
                               М. Георгиева